Լաբիրինթաբորբ

Լաբիրինթաբորբ, ներքին ականջի հիվանդություն։

Պատճառներ 
Պատճառները միջին ականջի, ուղեղապատյանների բորբոքային պրոցեսներն են։ Վարակը ներքին ականջ կարող է թափանցել նաև արյան միջոցով։ Լաբիրնթաբորբը ըստ բորբոքման բնույթի լինում է`
 շճային կամ թարախային,

ըստ տեղակայման՝ 
 սահմանափակ կամ տարածուն։

Հիմնական ախտանշաններ 
Հիմնական ախտանշանները՝ գլխապտույտ, սրտխառնոց, փսխում (գլխի դիրքը փոխելիս), աղմուկ ականջներում և հավասարակշռության խանգարումններ։ Տարածուն թարախային լաբիրնթաբորբի դեպքում վերոհիշյալ երևույթներն առավել արտահայտված են։ Ախտահարված ականջի հավասարակշռության և լսողության ֆունկցիան լրիվ ընկնում է։ Շճային լաբիրնթաբորբի դեպքում նկատվում է հավասարակշռության ֆունկցիայի ընկճում կամ գրգռում, լսողության տարբեր աստիճանի թուլացում, ակնաշարժ։ Սահմանափակ լաբիրնթաբորբ ի հայտ է գալիս պարբերաբար, նոպայաձև։ Առաջանում է ակնաշարժ, գլխապտույտ։

Բուժում 
Բուժումը, հիվանդի անհապաղ հոսպիտալացում, խիստ անկողնային ռեժիմ, անտիբիոտիկներ։ Ծանր դեպքերում՝ վիրահատություն։

Ծանոթագրություններ 

Ականջի հիվանդություններ
Բորբոքումներ